**În seara de Crăciun**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În seara de Crăciun.

Se-aud colinde, seara-n drum,

luminile se-aprind în praguri,

la geamuri strălucesc şiraguri,

de beculeţe verzi, precum

stele-ngheţate-n tremur fin,

miroase-a cozonaci şi-a vin.

E-atâta viaţă şi iertare,

sfioşi colindătorii cântă,

se mai aud în depărtare

şi alte voci în seara sfântă.

Zăpada s-a topit pe case,

mai sunt mormane doar pe drum,

din cer cad stropii de mătase,

ce se-mpletesc în cozi de fum.

În case, bucuroşi de azi,

cu globuri strălucind în noapte,

stau aşezaţi pe lângă brazi,

copii cuminţi, vorbind în şoapte.